„Cu un grad de îndatorare de peste 50%, înghețarea salariilor devine necesară", a avertizat Isărescu miercuri.
Întrebat de presă dacă măsura va fi implementată în 2025, guvernatorul BNR a sugerat că este foarte probabil.
„Datoria publică a României a depășit 50%. Unde e lege, nu e tocmeală. Guvernul va avea o sarcină dificilă", a declarat Isărescu.
Potrivit celor mai recente date publicate de Ministerul Finanțelor luna trecută, datoria publică a României a ajuns la 802 miliarde lei în ianuarie 2024. Doar în luna ianuarie, Guvernul a adăugat 18 miliarde lei la datoria guvernamentală.
În aceste condiții, datoria publică a depășit pragul de 50% din PIB, marcând pentru prima dată o trecere peste pragul de 800 de miliarde de lei, conform cifrelor Ministerului Finanțelor, potrivit Antena 3 CNN.